
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 150
din 26 septembrie 2013
privind conferirea titlului de „Cetăţean de onoare al Municipiului Sighişoara” domnului 

profesor doctor docent medic Radu Deac
Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20.125/III/13.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând petiţia domnului Petru Oprean – consilier local, adresată Consiliului Local Sighişoara şi înregistrată la acesta sub nr. 47/CL/19.07.2013, cu propunerea acordării titlului de „Cetăţean de onoare al Municipiului Sighişoara” domnului profesor doctor docent medic Radu Deac;

Având în vedere avizul de principiu exprimat în şedinţa Consiliului Local Sighişoara din data de 29 august 2013 privind conferirea titlului de „Cetăţean de onoare al Municipiului Sighişoara” domnului profesor doctor docent medic Radu Deac;
Ţinând cont de prevederile Regulamentului pentru conferirea Titlului de “Cetăţean de onoare al municipiului Sighişoara”;
Având în vedere Raportul de specialitate nr. 20.127/III/13.09.2013 al Serviciului Relaţii Publice, prin care se propune conferirea titlului de „Cetăţean de onoare al Municipiului Sighişoara” domnului profesor doctor docent medic Radu Deac, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (8), art. 45 (1) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:

Art.1. Se aprobă conferirea titlului de „Cetăţean de onoare al Municipiului Sighişoara”  domnului profesor doctor docent medic Radu Deac pentru contribuţia decisivă la dezvoltarea chirurgiei cardiace în România.

Art.2. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara şi Serviciul Relaţii Publice.
Art.3. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  


Octavean Șuteu                                        
      Contrasemnează/Avizat pentru legalitate
         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
2 ex. Serviciul relații publice;
8 ex.

AF/FM
